钦定古今图书集成/理学汇编/学行典/第022卷 > 皇极经世心易发微三 > 《身命》
## 钦定古今图书集成/理学汇编/学行典/第022卷 > 皇极经世心易发微三 > 《身命》

身命乃一生之主宰，而寿夭穷通之攸系也。凡占身
命以体为主，以用为命，二者宜旺不宜衰也。故正互
变三卦皆生体，更逢四植有情者，动作轩昂，所为如
意；正互变三卦皆克体，又遇四植无情者，殊欠精神，
所为不遂。用卦生体而互变克体者，早年发福，晚岁
艰辛。用卦克体而互变生体者，早岁艰辛，晚年称意。
用逢真进二气生体者，百凡如意。用逢真进二气克
体者，所求无成。用逢进气入局生体者，日渐显达。用
逢退气破陷克体者，日渐倾颓贵禄有情生体者发
福发财。〈如临元气名成利遂如临岁德高人见宠如临魁元必登科第如临禄马主升迁如临天
喜主弄璋如临天财主进财〉贵禄冲刑泄体，又逢破陷者，纵居仕
宦，亦不善终。〈如临天劫主有灾殃如临天讼天刃主官非口舌如临天贼主失脱如临天姚
主阴私之事如临天火防火灾如临天刑防水厄后仿此推之〉用生体，四植无情，虽
富贵而渐衰；用生体，四植有情，虽贫穷而渐发。用遇
真进者主有寿。用居休囚者主疾夭。用遇凶煞而无
吉神相救者生平多疾。用逢凶煞而有吉神相扶者，
虽主有疾而终获福。用得纯阳，遇吉为聪明特达。用
得纯阴，遇凶为阴邪不正。纯巽逢真进二气，又遇升
降之期，为仙风异术。用体纯阳，“爻又逢阳者为僧道，
遇阴亦然。用居上九，人物高明，用居上六，人物褊傲。
动爻遇阳，则先吉后凶，动爻遇阴，则先凶后吉。男命
以体为主，女命以体为夫。体生者为子息，体克者为
财，爻生体者为父母，克体者为官鬼，扶体者为弟兄。”
两财两妻，两父两男。阳数带煞男有伤，阴数带煞女
有损。有阴无阳则伤父，有阳无阴则伤母。纯阴纯阳，
以上为父下为母。妻之美恶论财无财论体，子之贤
愚论，子无子论用，兄弟亦然。逐年太岁，亦依五行推
之。若论六亲，干兑用亥水为子，辰土为父，丑土为母。
震巽用巳火为子，子水为父，亥水为母。《坤》艮用申金
为子，午火为父，巳火为母。坎用寅木为子，申金为父，
酉金为母。离用辰土为子，寅木为父，卯木为母。欲知
等辈，四植相扶是也。凡旺相生扶者，各添一数，体用
刑克者，各减一数。旺相无生无克者，以本卦推详。欲
知人之性情，以用卦推之。欲知人之带疾，以克体之
卦考之。

策曰：“凡占身命，以岁为主，看元会运世何位何卦带
吉星与岁君相合相生，便知何人有喜事也。何位何
卦带凶星与岁君刑冲克害，便知何人有凶事也。数
顺策全，百为如意。数逆逢空，蹇滞多端。缺元父母不
利，缺会弟兄有伤，缺运本身有难，妻妾生灾，缺世子
息，奴仆亦多不利也。元会带吉星生运，有上人提携”，
得君子之力。如带凶星刑克运爻者，反是。世带吉星
生运，纳财进喜。带凶星刑克运爻，反此推之，数凶克
体，四植生扶运爻，而刑克凶数者，为凶中有救。吉数
生体，四植刑克用爻，而又制伏吉数者，为吉里生灾。